1. Pärast konsulteerimist Euroopa Majandus- ja Sotsiaalkomiteega võtavad Euroopa Parlament ja nõukogu vastu mitmeaastase raamprogrammi, milles esitatakse liidu kogu tegevus. Raamprogrammis: — seatakse teaduslikud ja tehnoloogilised eesmärgid, mis tuleb saavutada artiklis 180 ettenähtud tegevusega, ja määratakse kindlaks asjakohased prioriteedid, — näidatakse niisuguse tegevuse üldsuunad, — määratakse maksimaalne üldmaht ja üksikasjalikud eeskirjad liidu finantsosaluseks raamprogrammis ning vastavad osad, mis on nähtud ette iga tegevuse puhul. 2. Olukorra muutudes raamprogrammi kohandatakse või täiendatakse. 3. Raamprogramm viiakse ellu eriprogrammide kaudu, mis arendatakse välja iga tegevuse piires. Igas eriprogrammis määratakse kindlaks selle rakendamise üksikasjalikud eeskirjad ja selle kestus ning nähakse ette vajalikud vahendid. Eriprogrammides fikseeritud vajalike vahendite summa ei või ületada maksimaalset üldmahtu, mis on määratud raamprogrammi ja iga tegevuse jaoks. 4. Nõukogu võtab eriprogrammid vastu kvalifitseeritud häälteenamusega komisjoni ettepaneku põhjal ja pärast konsulteerimist Euroopa Parlamendi ning Euroopa Majandus- ja Sotsiaalkomiteega. (Euroopa Liidu toimimise lepingu artikkel 182)

Eesmärgid Amet vastutab eriprogrammi „Ideed” haldamisega seotud ülesannete täitmise eest (vt nõukogu otsus 2006/972/EÜ) nõukogu otsusega 1982/2006/EÜ vastu võetud liidu teadusuuringute seitsmenda raamprogrammi (2007–2013) raames.

Ülesanded Liidu teadusuuringute seitsmenda raamprogrammi eriprogrammi „Ideed” raames vastutab amet järgmiste ülesannete täitmise eest (vt komisjoni otsus K(2008) 5694, 8. oktoober 2008): a) andmete kogumine, töötlemine ja levitamine, ning eelkõige eriprogrammi „Ideed” elluviimise suunamiseks vajaliku teabe koostamine, analüüsimine ning komisjonile ja sõltumatule teadusnõukogule edastamine, samuti eesliiniuuringute valdkonna poliitika väljatöötamine, ning komisjoni ja sõltumatu teadusnõukogu abistamine kontaktide loomisel liidu teiste programmide, liikmesriikide või organisatsioonidega; b) komisjoni tehtavale programmi mõju hindamisele ja võetud meetmete mõju kontrollimisele kaasaaitamine; c) uuringute ja hindamiste tegemine, eelkõige Euroopa Teadusnõukogu tegevusega seotud komisjoni aastaaruande, eriprogrammi „Ideed” eesmärkide täitmise ning programmi rakendamise vahehindamise toetamiseks, ning sõltumatule teadusnõukogule ja komisjonile edastatavate hindamiste puhul võetavate järelmeetmete ettevalmistamisele ja rakendamisele kaasaaitamine; d) sõltumatule teadusnõukogule ja komisjonile eriprogrammi „Ideed” rakendamisega seotud soovituste projektide koostamine; e) teabe, teabevahetuse ja tegevuste jagamise kavandamine ja rakendamine; f) eriprogrammiga „Ideed” seonduvate komisjoni finantsotsuste puhul tehtavas ettevalmistustegevuses osalemine;

1. Juhtkomitee Koosneb viiest Euroopa Komisjoni nimetatud liikmest. Võtab pärast komisjoni heakskiidu saamist vastu ameti iga-aastase tööprogrammi, halduseelarve ja aasta tegevusaruande. 2. Euroopa Teadusnõukogu sõltumatu teadusnõukogu Vastavalt nõukogu otsusele 2007/134/EÜ kehtestab Euroopa Teadusnõukogu sõltumatu teadusnõukogu muu hulgas programmi teadustöö üldstrateegia ning tal on täielik voli otsustada, milliseid teadusuuringuid rahastatakse kooskõlas otsuse 2006/972/EÜ artikli 6 lõikega 6, samuti tagab ta tegevuse kvaliteedi teaduslikust vaatenurgast. Ilma et see piiraks komisjoni vastutust, on nõukogu ülesandeks aasta tööprogrammi koostamine, vastastikuse eksperdihinnangu menetluse kehtestamine ning samuti eriprogrammi „Ideed” rakendamise järelevalve ja kvaliteedikontroll. 3. Direktor Nimetatakse Euroopa Komisjoni poolt neljaks aastaks. 4. Euroopa Kontrollikoda Kontrollikoda. 5. Eelarve täitmist kinnitav asutus Parlament nõukogu soovituse põhjal.

Eelarve Ameti 2009. aasta halduseelarve oli 14,4 miljonit eurot. Personali suurus 31. detsembri 2009 seisuga 31. detsembri 2009 seisuga oli ameti personali suurus 262 töötajat: — 93 ajutised töötajad (13 lähetuses viibivad ja 80 välistöötajat), — 162 lepingulised töötajad, — 7 lähetuses viibivad riiklikud eksperdid.